DETERMINACIÓN DE CARGOS CON DEDICACIÓN EXCLUSIVA E DAS SÚAS RETRIBUCIÓNS, ASÍ COMO AS INDEMNIZACIÓNS POR ASISTENCIA A SESIÓNS DOS ÓRGANOS COLEXIADOS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 14/08/2019)

Para o seu xeral coñecemento, comunícase que polo Pleno Corporativo, en sesión extraordinaria celebrada o 12 de xullo de 2019, adoptouse, entre outros, o seguinte acordo: Polo Sr. Alcalde proponse a adopción da acordo incluído na proposta de Alcaldía que, literalmente, di: De acordo co establecido no artigo 75 da Lei 7/1985, de 2 de abril, reguladora das Bases de Réxime Local e nas disposicións que a modifican, os membros das Corporacións Locais percibirán retribucións polo exercicio dos seus cargos cando o desempeñen con dedicación parcial ou exclusiva, asumindo as corporacións o pago das cotas empresariais. O pleno deberá acordar a contía e condicións destas retribucións. O pleno determinará, así mesmo, a contía que se percibirá por asistencia ás sesións dos órganos colexiados: Pleno, Xunta de Goberno Local e outras Comisións. No concello, viñan desempeñándose con dedicación exclusiva os cargos de Alcalde-Presidente e máis os de Concelleiro/a Delegado nas áreas de Urbanismo, Obras e Servizos públicos, e Concelleiro/a de Servizos Sociais e Cultura, considerando de interese público a continuidade de dous dedicacións exclusivas para poder ter un bo funcionamento e que en definitiva redunde en beneficio de tódolos veciños, é polo que se propón a continuidade destas dúas dedicacións, axustadas ao reparto das áreas que se teñen establecido en Decreto de Alcaldía desta mesma data, e que son: Concelleiro Delegado de Obras, Auga e Facenda e concelleiro Delegado de Servizos Públicos, Medio, Innovación Tecnolóxica e Deporte Faise constar que nos artigos 75 bis e 75 ter da Lei 7/1985, de 2 de abril, Reguladora das Bases de Réxime Local, artigos introducidos pola lei 27/2013, de 27 de decembro, de racionalización e sostenibilidade da administración local; e na disposición nonaxésima da Lei 22/2013, de 23 de decembro, de presupostos xerais do estado na redacción que lle da á mesma o Real Decreto Lei 1/2014, de 24 de xaneiro, de reforma en materia de infraestruturas e transportes e outras medidas económicas, que modifica a Lei 22/2013, de 23 de decembro, de presupostos xerais do Estado para 2.014, se establece o límite de dedicacións exclusivas por poboación, que para o concello das Neves cunha poboación entre 3.001 e 10.000, que non poderán exceder de tres dedicacións, e o límite máximo total que poden percibir os membros das corporacións locais por tódolos conceptos retributivos e asistencias, establecendo o Real Decreto Lei 24/2018, de 21 de decembro, polo que se aproban medidas urxentes en materia de retribucións no ámbito do sector público que os municipios cunha poboación entre 1.000 e 5.000 habitantes poderán percibir como máximo 42.452,24 euros anuais. As cantidades propostas son as que xa se inclúen na Base 50 “Retribucións e Indemnizacións dos membros da Corporación” das Bases de Execución do Presuposto para o exercicio de 2018 prorrogado, polo que non é necesaria modificación orzamentaria algunha. Polo exposto, proponse ao pleno o seguinte Primeiro.— Que o cargo de Alcalde-Presidente se desempeñe con dedicación exclusiva a tempo completo, cunhas retribucións brutas anuais de 34.918,00 euros, que se percibirá en 14 pagas, a razón de 2.494,14 euros mensuais, cos descontos que proceda pola aportación á Seguridade Social e coas retencións debidas de I. R. P. F. A achega á Seguridade Social será por parte do Concello. Os efectos serán dende o día de toma de posesión, o 15 de xuño de 2019. Segundo.— Que o cargo de Concelleiro de Obras, Auga e Facenda se desempeñe con dedicación exclusiva a tempo completo, cunha retribución bruta anual de 25.161,50 euros, que se percibirá en 14 pagas, a razón de 1.797,25 euros mensuais cos descontos que proceda pola aportación á Seguridade Social e as debidas retencións polo I. R. P. F. A aportación á Seguridade Social será por parte do Concello. Os efectos serán dende o día da aceptación do cargo. Terceiro.— Que o cargo de Concelleiro de Servizos Públicos, Medio, Innovación Tecnolóxica e Deporte se desempeñe con dedicación exclusiva a tempo completo, cunha retribución bruta anual de 25.161,50 euros, que se percibirá en 14 pagas, a razón de 1.797,25 euros mensuais, cos descontos que proceda pola aportación á Seguridade Social e as debidas retencións polo I. R. P. F. A achega á Seguridade Social será por parte do Concello. Os efectos serán dende o día de toma de posesión, o 15 de xuño de 2019. Cuarto.— O recoñecemento da dedicación exclusiva esixe a dedicación preferente ás tarefas propias do cargo, sen prexuízo doutras ocupacións marxinais que, en calquera caso, non poderán causar detrimento á dedicación ao Concello, e no caso de que as devanditas ocupacións sexan remuneradas, requirirase unha declaración formal de compatibilidade polo Pleno do Concello. Quinto.— Deberán confirmarse as altas, ou proceder a realizalas, no Réxime Xeral da Seguridade Social. Sexto.— As indemnizacións por asistencias a órganos colexiados serán as as seguintes: Non obstante, a Corporación acordará o mais conveniente.” O Pleno da Corporación (.), acorda aprobar esta proposta”.